CELEX: 32018D0224
Language: da
Date: 2018-02-15 00:00:00
Title: Rådets afgørelse (FUSP) 2018/224 af 15. februar 2018 om ændring af afgørelse 2011/101/FUSP om restriktive foranstaltninger over for Zimbabwe

16.2.2018   
            
            
               DA
            
            
               Den Europæiske Unions Tidende
            
            
               L 43/12
            
         RÅDETS AFGØRELSE (FUSP) 2018/224
   af 15. februar 2018
   om ændring af afgørelse 2011/101/FUSP om restriktive foranstaltninger over for Zimbabwe
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Den 15. februar 2011 vedtog Rådet afgørelse 2011/101/FUSP om restriktive foranstaltninger over for Zimbabwe (1).
            
         
               (2)
            
            
               Rådet har taget afgørelse 2011/101/FUSP op til fornyet vurdering, hvor det har taget hensyn til den politiske udvikling i Zimbabwe. I betragtning af antallet og væsentligheden af de usikkerhedsmomenter, der er forbundet med den nuværende overgang efter lederskiftet i december 2017, finder Rådet, at de restriktive foranstaltninger bør opretholdes, indtil større klarhed er opnået.
            
         
               (3)
            
            
               De restriktive foranstaltninger over for Zimbabwe bør derfor forlænges indtil den 20. februar 2019. Rådet bør løbende tage de restriktive foranstaltninger op til fornyet vurdering i lyset af den politiske og sikkerhedsmæssige udvikling i Zimbabwe.
            
         
               (4)
            
            
               De restriktive foranstaltninger bør opretholdes for de syv personer og den ene enhed, der er anført i bilag I til afgørelse 2011/101/FUSP. Suspensionen af de restriktive foranstaltninger bør forlænges for de fem personer, der er opført på listen i bilag II til afgørelse 2011/101/FUSP.
            
         
               (5)
            
            
               Afgørelse 2011/101/FUSP bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Artikel 10 i afgørelse 2011/101/FUSP affattes således:
   
      »Artikel 10
      1.   Denne afgørelse træder i kraft på dagen for vedtagelsen.
      2.   Denne afgørelse finder anvendelse indtil den 20. februar 2019.
      3.   De i artikel 4, stk. 1, og artikel 5, stk. 1 og 2, omhandlede foranstaltninger suspenderes indtil den 20. februar 2019, for så vidt som de finder anvendelse på de personer, der er opført på listen i bilag II.
      4.   Denne afgørelse tages løbende op til fornyet vurdering og forlænges eller ændres om nødvendigt, hvis Rådet fastslår, at afgørelsens mål ikke er nået.«
   
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 15. februar 2018.
      
         
            På Rådets vegne
         
         K. VALCHEV
         
            Formand
         
      
   
   
      (1)  Rådets afgørelse 2011/101/FUSP af 15. februar 2011 om restriktive foranstaltninger over for Zimbabwe (EUT L 42 af 16.2.2011, s. 6).